text: Lomborg
  
  publiceret: 2017-05-11 03:56:51+02:00
  Lomborg, by 5 km sydvest for Lemvig; 345 indb. (2013). Den langstrakte by ligger langs landevejen mellem Rom og Rammedige. Lomborg ligger i Lemvig Kommune.
  Foran den tidligere skole står et mindesmærke over astronomen og matematikeren Christen Sørensen Longomontanus, født i Lomborg 1562.
  Lomborg Kirke fra ca. 1200 er en traditionel romansk landsbykirke med skib og kor i kvadersten, senere tårn i tegl. Korets kalkmalerier med sjældne scener fra Gamle Testamente og Jesu barndom blev fremdraget i 1984 og menes at være malet ca. 1525.
  
  Kirkens hjemmeside
  
  Se også kort, foto m.m. på www.korttilkirken.dk